Mikwe

Eng Mikwe, Méizuel Mikwaot, ass e Waasserbaseng, deen am Juddentum dozou déngt, sech rituell ze rengegen.
 Den Numm 
"Mikwe" kënnt aus dem Hebräesche "miqwe" a bedeit "Sammelbaseng fir Waasser opzefänken".

 D'Waasser 
Eng Mikwe gëtt mat fléissendem renge Waasser gefëllt, dat dacks aus engem Grondwaasserbur kënnt, wa kee Quellwaasser zur Verfügung steet.

 De Ritus 
Nëmmen een dee komplett ënnerdaucht gëtt och rituell gerengegt. Noutwenneg ass dëst net nëmme fir Fraen no der Menstruatioun oder enger Gebuert, a fir zum Juddentum Bekéierter - sou änlech wéi bei der chrëschtlecher Daf - oder bei orthodoxe Judde virum Schabbat a viru Feierdeeg.

 Mikwaot zu Lëtzebuerg 
An der Stad Lëtzebuerg ass eng Mikwe am Sous-sol vun der Synagog.

An der Synagog Ettelbréck gouf 2021 eng gutt erhale Mikwe entdeckt.Jüdische Tradition in Luxemburg, Spektakulärer Fund in Synagoge op wort.lu; Spektakulärer Fund, In der Synagoge von Ettelbrück ist ein 150 Jahre altes Tauchbecken ausgegraben worden, Luxemburger Wort, 7. Juli 2021, S. 22

 Um Spaweck 

Kategorie:Juddentum